Viðtalið er tekið Osló þar sem Josefine er fengin til að klæðast fatnaði frá frægustu fatahönnuðum Noregs en þar í borg fer núna fram tískuvika . Höfundur viðtalsins talar mikið um hvernig sjónvarpsþættirnir hafi tekið Skandinavíu með stormi og Josefine viðurkennir að þessu nýtilkomna frægð sé furðuleg . Þrátt fyrir að vera ein af stjörnum þáttarins hefur hún ekki komið fram í mörgum viðtölum og þetta er fyrsta tískumyndatakan sem hún gerir . „ Þetta getur verið skrýtið stundum , “ segir hún aðspurð hvernig hún tæklar frægðina og vinsældir þáttana . „ Eins og þegar fólk er að taka myndir af mér sofandi á flugvelli eða þegar ég er að borða . En ef það eru svoleiðis myndir sem þú vilt , þá bara gjörðu svo vel ! “ Margar konur , þvert á landamæri á Norðurlöndunum að minnsta kosti leyfum við okkur að fullyrða , hafa byrja að sækja innblástur í fatastíl Nooru sem einkennist af töffaralegum en klassískum fatnaði , stuttu hári og vörum í lit . Heyrst hefur að hárgreiðslustofur í Noregi hafi ekki undan að klippa hina svokölluðu „ Nooru klippingu “ . Josefine segir að það hafi verið skrýtið í fyrstu og nú þegar hún er byrjuð að safna hári aftur þá líð henni eins og hún sé að svíkja aðdáendurna . Forvitnilegt viðtal við hæfileikaríka stúlku sem hægt er að lesa í heild sinni hér .